स्पीड ब्रेकर पर अनियंत्रित बाइक से नीचे गिर गई महिला, मौत
भास्कर न्यूज | अम्बाला सिटी।
मटेहड़ी-नन्यौलारोडपर स्पीड ब्रेकर की वजह से एक बाइक अनियंत्रित हो गई। उसी समय बाइक के पीछे रजाई पकड़कर बैठी महिला जमीन पर गिर गई। सिर पर गहरी चोट लगने की वजह से महिला की मौत हो गई। हादसे की जानकारी नग्गल पुलिस को दी गई है। अब पुलिस जांच कर रही है।
पता चला है कि गांव मलौर में रहने वाली गुलजार कौर किसी के साथ रजाई लेने मार्केट आई थी। जब वह दोपहर बाद रजाई लेकर गांव की तरफ लौट रही थी तो अचानक मटेहड़ी से चौड़मस्तपुर की तरफ जाते समय उनकी बाइक स्पीड ब्रेकर की वजह से अनियंत्रित हो गई। जिस कारण चालक बाइक से नियंत्रण खो बैठा।
उसी समय बाइक के पीछे रजाई पकड़कर बैठी गुलजार कौर सड़क के बीचों-बीच गिर गई। हादसे के तुरंत बाद गुलजार बेसुध हो गई। आसपास के कुछ लोगों की मदद से उसे अस्पताल लाया गया। लेकिन डॉक्टरों ने उसे मृत घोषित कर दिया। पता चला है कि सड़क पर गिरने के कारण गुलजार कौर को सिर पर चोट पहुंची थी। इसी वजह से उसकी मौत हो गई। इसके बाद यह जानकारी नग्गल पुलिस को दी गई। जिनका कहना है कि अभी जांच चल रही है। उसके बाद ही किसी तरह की कार्रवाई की जाएगी।
hin_Deva mai_Deva hin_Deva hin_Deva hin_Deva